**Ministru kabineta noteikumu projekta**

**„Rakstniecības un mūzikas muzeja publisko maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |
| --- | --- |
|  | **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts „Rakstniecības un mūzikas muzeja publisko maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.930 „Rakstniecības un mūzikas muzeja nolikums” 5.1.apakšpunktu Rakstniecības un mūzikas muzejam (turpmāk – muzejs) ir tiesības iekasēt maksu par sniegtajiem pakalpojumiem. Pašlaik maksu par muzeja sniegtajiem publiskajiem pakalpojumiem nosaka muzeja direktora 2014.gada 3.martā apstiprinātais publisko maksas pakalpojumu cenrādis. Saskaņā ar Likuma par budžetu un finanšu vadību 5.panta devīto daļu muzeja sniegto publisko maksas pakalpojumu cenrādi nepieciešams apstiprināt Ministru kabinetā.Projekts ir izstrādāts saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, ievērojot principu, ka maksa par publisko pakalpojumu nedrīkst pārsniegt muzeja funkciju veikšanai nepieciešamo finansiālo apjomu. Muzejs cenas par publiskajiem maksas pakalpojumiem ir noteicis tik augstas, cik lielas ir ar muzeja publisko maksas pakalpojumu sniegšanu saistītās tiešās un netiešās izmaksas.Projekts paredz noteikt izcenojumus visām muzeja publisko maksas pakalpojumu grupām:1. muzeja pastāvīgās ekspozīcijas un izstāžu apskate – individuālajiem apmeklētājiem un grupām;
2. gida pakalpojums muzeja ekspozīcijās un izstādēs;
3. muzeja izglītojošo programmu apmeklējums;
4. muzeja piedāvāto lekciju apmeklējums;
5. muzeja tematisko pasākumu apmeklējums;
6. konsultācijas, ekspertīzes, priekšmetu atlase;
7. muzeja krājuma izmantošana;
8. citi ar muzeja darbību saistīti pakalpojumi, tajā skaitā, muzeja telpu izmantošana.

Saistībā ar muzeja rekonstrukcijas projekta īstenošanu, muzejs līdz 2016.gada 1.maijam ir pārvietots uz telpām Rīgā, Tērbatas ielā 75, kur uz šo brīdi tiek nodrošināti šādi muzeja pakalpojumi:1) muzeja sagatavotas izglītojošas nodarbības apmeklējums (Projekta pielikuma 2.punkts - 2.4. un 2.5.apakšpunktā norādītie pakalpojumi);2) lekcija apmeklētāju grupām (ceļojošā muzeja formā) (Projekta pielikuma 3.punkts - 3.3. un 3.4.apakšpunktā norādītie pakalpojumi);3) krājuma izmantošana (uz vietas muzeja telpās) (Projekta pielikuma 5., 6., 7., 9. un 10.punktā - visi attiecināmie pakalpojumi).Maksa par šādiem muzeja pakalpojumiem (Projekta pielikuma 2.4., 2.5., 3.3., 3.4., 6.4.1. - 6.4.3., 6.5.1. – 6.5.3., 6.6.1. – 6.6.3., 7.1. – 7.3., 9.2. – 9.4., 10.1. - 10.4.apakšpunkts) ir palielinājusies saistībā ar muzejā ieviestajiem jaunajiem tehniskajiem risinājumiem un iegādāto tehnoloģiju šo pakalpojumu sniegšanas nodrošināšanai. Pēc muzeja rekonstrukcijas pabeigšanas 2016.gada maijā muzeja telpās (Rīgā, Pils laukumā 2) tiks iekārtotas jaunas muzeja ekspozīcijas un izstādes, kurās muzeja ekspozīcijas platība palielināsies no 340 m2 uz 730 m2,,kā arī tiks piedāvātas jaunas izglītojošās nodarbības, lekcijas ar vēl kvalitatīvāku saturisko, tehnisko un tehnoloģisko kvalitāti, līdz ar to, maksa par šādiem muzeja pakalpojumiem (Projekta pielikuma 1.1.5., 1.1.7, 1.2.2., 1.2.3, 1.2.5. - 1.2.9, 2.1. - 2.3., 3.1., 3.2., 4.1. - 4.4., 6.3.3., 8.1., 8.2. un 11.1.apakšpunkts) ir palielinājusies.Savukārt, šādiem muzeja pakalpojumiem maksa par pakalpojuma sniegšanu ir samazinājusies – tie ir muzeja pakalpojumi, kas ir saistīti ar muzeja krājuma priekšmetu digitālo kopiju izgatavošanu (cenrāža pielikuma 6.1.2. – 6.1.5., 6.3.2. apakšpunkts). Palielinoties muzejā jau digitalizētā muzeja krājuma priekšmetu apjoma īpatsvaram, samazinās vairāk pieprasīto muzeja priekšmetu digitālo kopiju izveides izmaksas.Pārējiem muzeja pakalpojumiem cenas nemainās.No 2016.gada maija muzejā tiks izveidoti vairāki jauni pakalpojumi (cenrāža pielikuma 1.1.6., 1.2.1, 1.2.4., 1.3.1. – 1.3.4. 3.4., 6.1.8., 6.2.6 – 6.2.8., 11.2.apakšpunkts), kuri tiks ieviesti, izmantojot muzeja rekonstrukcijas rezultāta sniegtās iespējas.Muzeja telpās Rīgā, Pils laukumā 2, pēc muzeja ēkas rekonstrukcijas 2016.gada maijā tiks nodrošināti šādi muzeja publiskie pakalpojumi –1) muzeja apskate (Projekta pielikuma 1.punkts);2) muzeja sagatavotas izglītojošas nodarbības apmeklējums (Projekta pielikuma 2.punkts);3) lekcija apmeklētāju grupām (Projekta pielikuma 3.punkts);4) kā arī Projekta pielikuma 4., 8. un 11.punktā noteiktie muzeja publiskie maksas pakalpojumi.Muzeja publiskie maksas pakalpojumi - „Krājuma izmantošana” (uz vietas muzeja telpās) (Projekta pielikuma 5., 6., 7., 9. un 10.punkts) uz šo brīdi tiek nodrošināti - Rīgā, Tērbatas ielā 75 līdz krātuvju kompleksa Rīgā, Pulka ielā 8 nodošanai ekspluatācijā, kad šo muzeja pakalpojumu sniegšana turpmāk tiks nodrošināta Rīgā, Pulka ielā 8.Lai veicinātu muzeja ekspozīciju apskati, izvērtējot muzeja budžeta iespējas un specifiku, tajā skaitā apmeklētību un pakalpojumu apjomu, Projekta 3.punktā ir noteiktas muzeja apmeklētāju grupas, kuras ir atbrīvotas no maksas par muzeja publisko maksas pakalpojumu cenrāža pielikuma 1.1.apakšpunktā noteikto muzeja sniegto pakalpojumu – „pastāvīgās ekspozīcijas apskate”. Saskaņā ar muzeja izstrādātajiem plānošanas dokumentiem („Komunikācijas politika” un „Pieejamības politika”) muzeja publisko maksas pakalpojumu cenu politika nosaka, ka sabiedrības grupai „Izglītojamie” Projekta pielikuma 1.1.apakšpunktā noteiktais pakalpojums „Pastāvīgās ekspozīcijas apskate” ir pieejams bez maksas. Projekta 5.punktā ir noteiktas apmeklētāju grupas, kuras ir atbrīvotas no maksas par muzeja publisko maksas pakalpojumu cenrāža pielikuma 1.2. – 1.4.apakšpunktā, 2.punktā un 3.1.apakšpunktā noteiktajiem muzeja sniegtajiem pakalpojumiem.Projekta 7.punkts nosaka, ka muzeja iknedēļas darba laikā - no pirmdienas līdz svētdienai muzeja darba dienas pēdējā stundā (par Projekta pielikuma 1.punktā noteiktiem pakalpojumiem), bet Projekta 8.punktā - katra mēneša pēdējā svētdiena (par muzeja publisko maksas pakalpojumu cenrāža pielikuma 1.1.1. - 1.1.4., 1.2.1. – 1.2.4., 1.3.1. – 1.3.4., 1.4.1. – 1.4.3.apakšpunktā minētajiem pakalpojumiem) ir noteikts muzeja bezmaksas apmeklējums visiem interesentiem.Projekta 4.punkts nosaka, ka muzeja rīkoto pasākumu laikā maksu par cenrāža 1. un 2.punktā minētajiem pakalpojumiem neiekasē no muzeja pasākumu mākslinieciskā procesa nodrošinātājiem, pasākumu goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un pasākumu atbalstītājiem (sponsoriem) (uzrādot muzeja ielūgumu vai ieejas karti), nepārsniedzot 0,5 % apmeklējumus no kopējā biļešu skaita gada laikā. Minētais regulējums nepieciešams, lai nodrošinātu valsts augstāko amatpersonu, citu amatpersonu, tai skaitā izglītības un kultūras nozares institūciju pārstāvju, un muzeja sadarbības partneru, kuri ir līdzdarbojušies muzeja funkciju un uzdevumu īstenošanā, attīstības veicināšanā un muzeja kultūrvēsturiskās vides sakārtošanas darbos, dalību muzeja rīkotajos pasākumos.Lai veicinātu muzeja ekspozīciju pieejamību, Projekta 11.punktā ir noteikts, ka muzeja noteiktajās akciju dienās par Projekta pielikuma 1., 2., 3. un 4.punktā minētajiem pakalpojumiem tiek noteiktas šādas atlaides - muzeja tematiskās akcijas – 100% atlaide, muzeja akcijas sadarbībā ar citiem kultūras un izglītības pakalpojumu sniedzējiem - 50% atlaide.Projekta pielikumā norādītajiem pakalpojumiem, kas saistīti ar kultūras vēstures izpēti, zinātni vai izglītību pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta "d" apakšpunktu. Pārējiem Projekta pielikumā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, pievienotās vērtības nodokli nepiemēro saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [59.panta](http://likumi.lv/ta/id/253451-pievienotas-vertibas-nodokla-likums#p59) pirmo daļu.Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4.punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Lai nodrošinātu muzeja publisko maksas pakalpojumu pieejamību sabiedrībai, Projekta 12.punkts paredz noteikt muzejam tiesības iekasēt maksu par publiskajiem maksas pakalpojumiem: (a) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; (b) skaidrā naudā muzeja kasē; (c) muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina. |
| 3. | Projekta izstrādē iesaistītās institūcijas |  Rakstniecības un mūzikas muzejs, Kultūras ministrija. |
| 4. | Cita informācija |  Nav. |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2014.gadā, kad muzejs bija slēgts apmeklētājiem un darbojās ceļojošā formātā, muzeja pakalpojumu izmantoja 31 404 apmeklētāji. Muzeja apmeklētāji ir tūristi no Latvijas un ārvalstīm (studenti, skolēni, pensionāri u.c. interesentu mērķgrupas). |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, un būtiski neietekmēs muzeja pieejamību sabiedrībai. Muzeja publisko maksas pakalpojumu cenu politika attiecībā uz sociāli vismazāk aizsargātajām personu grupām tiek nodrošināta, nosakot pazeminātu cenu noteiktām apmeklētāju grupām, kā arī nosakot sabiedrības grupas, kurām muzeja pamatpakalpojumi – pastāvīgās ekspozīcijas un izstāžu apmeklējums, muzeja sagatavotas izglītojošas nodarbības un lekcijas apmeklējums – ir pieejami bez maksas.Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (tūkst. latu) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 9831 | 389,00 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9831 | 389,00 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 9831 | 389,00 | 0 | 0 | 0 |
| 2.1. valsts pamatbudžets | 9831 | 389,00 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Rakstniecības un mūzikas muzeja publiskā maksas pakalpojumu cenu kalkulācija” un 2.pielikumā „Rakstniecības un mūzikas muzeja publiskā maksas pakalpojuma sniegšanā iesaistīto darbinieku izlietotais darba laiks un atalgojums”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā finanšu resursi muzeja izdevumu segšanai sastāda 895 215 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 9831 *euro* (1 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 885 384 *euro* (99 % no muzeja resursiem izdevumu segšanai). |

*Anotācijas IV, V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Projekta izpildi nodrošinās Rakstniecības un mūzikas muzejs. |
| 2. Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi muzejs nodrošinās esošo institūciju ietvaros.Jaunu muzeja institūciju izveide nav nepieciešama, esošās muzeja institūcijas netiek likvidētas. Esošo muzeja institūciju reorganizācija nav paredzēta. Projekta izpilde tiks nodrošināta esošo cilvēkresursu ietvaros. |
| 3. Cita informācija | Nav |

Kultūras ministra p.i.

tieslietu ministrs Dz.Rasnačs

Vīza: Valsts sekretārs S.Voldiņš

27.07.2015.

1767

I.Imša

Tālr. 67216430

ilgvars.imsa@rmm.lv